Title: P r e d k l a d a c i a s p r á v a
Author: Výbohová Zuzana
Last saved by: kleiblova
Company: MPSR

Predkladacia správa

Na základe uznesenia vlády SR č. 1265 z 20.novembra 2002, ktorým sa zmenil bod B uznesenia vlády SR č. 1140 zo 6. decembra 2001, vyplynula pre sekciu Pôdohospodárskej platobnej agentúry úloha vypracovať a predložiť na poradu vedenia ministerstva a následne na rokovanie vlády SR „Informáciu o stave budovania Pôdohospodárskej platobnej agentúry (PPA) a implementácie IACS v Slovenskej republike“.
Cieľom tohto materiálu je podať informáciu vláde SR o súčasnom stave v procese budovania Pôdohospodárskej platobnej agentúry a implementácii Integrovaného administratívneho a kontrolného systému (IACS). 
Materiál rozoberá inštitucionálnu a personálnu oblasť zabezpečenia PPA, čo sa týka organizačnej štruktúry, počtov pracovníkov a potreby riešenia pracovno-právnych vzťahov, delegovaných inštitúcií, na ktoré agentúra prevedie niektoré úlohy a prípravy PPA na akreditáciu.
Druhá časť materiálu hodnotí stav pripravenosti IACS po technickej stránke (IT),  po stránke zaškoľovania pracovníkov, ktorý budú so systémom pracovať (uskutočnené a prebiehajúce školenia)  a tiež stav pripravenosti špeciálnych registrov, ktoré budú jeho súčasťou.

Vzhľadom na skutočnosť, že materiál má iba informatívny charakter, nebol predmetom medzirezortného pripomienkového konania.